isang kabangawan ang akitin ang pag iisip ng mga namamahala; mayroon na silang takdang balak, may piring ang mga mata, at, bukod sa ang gayon ay isang pag aaksaya ng panahon, ay dinadaya pa ninyo ang bayan sa mga pag asang hindi mangyayari at nakatutulong pa kayo upang yumuko sa harap ng nangduduhagi. ang dapat ninyong gawin ay samantalahin ang kaniyang mga pag aalinlangan sa kapakinabangan ninyo. ayaw kayong ihawig sa kastila? sa gayon ay magpakatangi kayo sa pagbabadha ng sariling kaugalian, itayo ninyo ang tuntungan ng bayang pilipino. aayaw kayong bigyan ng pag asa? mabuti nga! huwag kayong umasa sa kaniya, asahan ninyo ang sarili at kumilos kayo. aayaw kayong bigyan ng kinatawan sa corte lalong mabuti! kahit na kayo makapagpadala doon ng kinatawan na nahalal ng ayon sa inyong hangad, ano ang magagawa ninyo roon kun di malunod sa gitna ng maraming tingig at sang ayunan, sa pamamagitan ng inyong pagkakaharap doon, ang mga kapaslangan at kamaliang gawin?